《落日郡西齐望海山诗》
南北朝·萧子云

渔舟暮出浦，汉女采莲归。夕云向山合，水鸟望田飞。

蝉鸣早秋至，蕙草无芳菲。故隐天山北，梦想日依依。

作者简介：（487—549）南朝梁南兰陵（今江苏常州）人，字景乔。萧子恪弟。齐世，封新浦县侯。入梁，降爵为子。起家秘书郎，官至侍中、国子祭酒，领南徐州大中正。侯景之乱，宫城失守，奔晋陵，饿死于僧房。通文史，善草隶。梁初，承旨改定郊庙歌辞。有《晋书》、《东宫新记》。今存《晋书》辑本。